Inside Daisy Clover
Inside Daisy Clover () je američki igrani film snimljen 1965. godine u režiji Roberta Mulligana. Po žanru je drama koja se temelji na istoimenom romanu Gavina Lamberta, koji je također napisao scenario. Naslovna protagonistica, čiji lik tumači Natalie Wood, je 15-godišnja muškarasta djevojka koja 1930-ih igrom slučaja bude otkrivena kao pjevačko-glumački talent te započinje karijeru u Hollywoodu. Radnja prikazuje kako postaje žrtvom manipulacija i iskorišatavanja koje će je dovesti do porodične tragedije, ali i da pokrene vlastitu pobunu. Inside Daisy Clover je poznat kao prvo hollywoodsko ostvarenje koje je načelo dotada tabu temu homoseksualnosti u Hollywoodu, i to kroz lik mladog glumca Raymonda Swana koji se nakratko ženi za protagonisticu; njega je tumačio mladi Robert Redford kome je to bila prva značajnija uloga, te je, uplašen za eventualne konotacije, od scenarista zahtijevao izmjene, odnosno pokaže da kao biseksualac može imati veze za ženama. Toj je želji na kraju udovoljeno. Inside Daisy Clover nakon premijere nije dobio dobre kritike, a postigao je i komercijalni neuspjeh; s vremenom je, međutim, dobio dio poklonika, koji mu priznaju važnost zbog razbijanja dotadašnjih hollywoodskih tabua.

Uloge 
 Natalie Wood: Daisy Clover
 Christopher Plummer: Raymond Swan
 Robert Redford: Wade Lewis
 Ruth Gordon: Dilerica (Daisyna majka)
 Roddy McDowall: Walter Baines
 Katharine Bard: Melora Swan
 Peter Helm: Milton Hopwood
 Betty Harford : Gloria Clover Goslett
 John Hale: Harry Goslett
 Harold Gould : Policajac na gatu
 Ottola Nesmith : Dolores
 Edna Holland: Cynara

Izvori

Vanjske veze 

 
 
 
 

Američki filmovi
Dramski filmovi
Filmovi sa LGBT tematikom
Authority control 2